PTTEP บวก 4% โบรกฯแนะ”ทยอยซื้อ” เคาะเป้า 131 บ. คาดกำไรไตรมาส 3 โต 3.4% แตะ 1.07 หมื่นลบ.
PTTEP บวก 4% โบรกฯแนะ"ทยอยซื้อ" เคาะเป้า 131 บ. คาดกำไรไตรมาส 3 โต 3.4% แตะ 1.07 หมื่นลบ. โดย ณ เวลา 16.08 น. ราคาอยู่ที่ระดับ 122.50 บาท บวก 4.50 บาท หรือ 3.81% สูงสุดที่ระดับ 123.50 บาท ต่ำสุดที่ระดับ 119 บาท ด้วยมูลค่าการซื้อขาย 1.74 พันล้านบาท
11 ต.ค. 2562

ผู้สื่อข่าวรายงานว่า ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ณ เวลา 16.08 น. อยู่ที่ระดับ 122.50 บาท บวก 4.50 บาท หรือ 3.81% สูงสุดที่ระดับ 123.50 บาท ต่ำสุดที่ระดับ 119 บาท ด้วยมูลค่าการซื้อขาย 1.74 พันล้านบาท

ด้าน บล.ฟิลลิป ระบุในบทวิเคราะห์ (11 ต.ค.2562) แนะนำ “ทยอยซื้อ” PTTEP ราคาเป้าหมาย 131 บาท/หุ้น) โดยคาดกำไรไตรมาส 3/62 ที่ 10,755 ลบ. ลดลง 28.5% จากไตรมาสก่อน จากต้นทุนการผลิตเร่งตัวขึ้น: แม้ปริมาณขายไตรมาส 3/62 คาด เพิ่มขึ้น 5% จากไตรมาสก่อน ที่ 353 KBOED จากการรวมการดำเนินงานของ Murphy เข้ามา แต่ปริมาณขายต่ำกว่าที่บริษัทคาดเนื่องจากมีการส่งมอบไปก่อนจะรวมการดำเนินงานเข้ามา
ขณะที่ราคาขายเฉลี่ยลดลง 4% ตามราคาน้ำมันปรับตัวลง ขณะที่ต้นทุนการผลิตเร่งตัวขึ้นโดยเฉพาะค่าเสื่อมราคา (DD&amp;A), ค่าใช้จ่ายดำเนินงานจากการรวม Murphy เข้ามา และค่าสำรวจเพิ่มจากการเจาะหลุมใหม่ และเงินบาทแข็งค่าขึ้นราว 0.16 บาทส่งผลให้มีผลประโยชน์ทางภาษีราว 15 ล้านเหรียญ อีกทั้งยังมีกำไรจากการป้องกันความเสี่ยงของราคาน้ำมันราว 11 ล้านเหรียญ คาดกำไรสุทธิ 10,755 ลบ. เพิ่มขึ้น 3.4% จากช่วงเดียวกันเมื่อปีก่อน แต่ลดลง 28.5% จากไตรมาสก่อน
โดยแนะนำ “ทยอยซื้อ” ราคาพื้นฐานปี 62 ที่ 131 บาท: ทางฝ่ายคาดตลาดกังวลต่อราคาน้ำมันที่ลดลง อีกทั้งมาตรฐานของ IMO จะส่งผลต่อการดำเนินงานจากปริมาณขายก๊าซราว 70% จะอิงกับราคาน้ำมันเตาราว 1 ใน 3 ซึ่งจะส่งผลให้ราคาขายแก๊สลดลงหลัง IMO เริ่มใช้ปีหน้า แต่นโยบายการป้องกันความเสี่ยงทำให้ลดผลกระทบที่เกิดขึ้นได้บางส่วน